बिहार समेत देशभरि मे,हिंदी छोड़ि आन शायदे कोनो एहन भाषा हुअए जकर स्थिति विश्वविद्यालय स्तर पर नीक कहल जा सकए। कतेको विश्वविद्यालय मे,मानविकी कें विभाग बन्न भ गेल। भाषा पर सोझे किछु नहि कहि किछु चलाक लोक सभ विषय कें रोजगारोन्मुख आ रूचिकर बनएबा दिस संकेत करैत छथि। बिहारो मे पछिला किछु महीना सं रैशनलाइजेशन केर नाम पर जे भ रहल छैक ओकर संकेत इएह छैक जे मैथिली समेत किछु आन भाषा साहित्य विषय मे शिक्षक केर भर्ती कम हएत। ई बहुत स्पष्ट छैक जे सरकारी संरक्षण बिनु भाषाक विकास गप्पे टा रहि जाइत छैक। भारतीय भाषा परिषद्,मैसूर द्वारा एम्हर पटना मे कार्यशाला आयोजित कएल गेल जाहि मे मैथिली समेत आन भाषा सभ कें विकासक योजना पर चर्चा कएल गेल।
 दिल्ली तकनीकी विश्वविद्यालय में एहि बेर प्लेसमेंट बड्ड नीक रहल छैक। २००९-१० सत्र में आयोजित प्लेसमेंट में सभसं बेसी ११ लाख रूपय्या केर ऑफर भेटल। प्लेसमेंट में करीब १०० संस्था केर भागीदारी रहल। एखन धरि ४६० छात्र कें ५१६ ऑफर भेटि चुकल छन्हि। औसत ऑफर ५. ५ लाख रूपय्या केर छल। पछिला बरख ई औसत ५ लाख रूपय्या छल। सभसं बेसी ६० छात्र कें एरिसेंट मे भेलैक। एहि बरख साफ्टवेयर, कंसल्टेंसी, आईटी, फाइनेंस, सर्विसेज, टेलिकॉम आर केपीओ सं जुड़ल कंपनी प्लेसमेंट लेल आयल छल।
 मेडिकल काउंसिल ऑफ इंडिया (एमसीआई) देशक २२ मेडिकल कॉलेज केर मान्यता पर रोक लगा देलक अछि। एहि मे, किछु सरकारी मेडिकल कॉलेज सेहो शामिल अछि। ई कॉलेज सभ मान्यता कें नवीनीकरण संबंधी मानदंड कें पूरा नहि कएने छल। एहि प्रतिबंधक कारणें,एहि कॉलेज सभ मे नव सत्र मे मेडिकल छात्रक नामांकन नहि कएल जा सकत। ज्ञातव्य जे एहि प्रतिबंधक दायरा मे उएह कॉलेज सभ अछि जकरा शुरू हेबाक बाद पाँच साल तक हर साल मान्यता लेबए पड़ैत छैक।
 छात्र आ अभिभावक केर शिकायत सुनबा लेल बिहार विद्यालय परीक्षा समिति कंट्रोल रूम बनेने अछि जे चौबीसो घंटा काज करत।
 फोन 0612-2221320 पर आ फैक्स 0612-2222575 पर क सकैत छी।
 फोन 0612-2221320 पर आ फैक्स 0612-2222575 पर क सकैत छी।
 दिल्ली विश्वविद्यालय में आब एक आओर नर्सिंग कॉलेज शामिल हएत। होली फैमिली नर्सिंग स्कूल कें विश्वविद्यालय केर अंग बनएबाक तैयारी चलि रहल अछि। एकर शामिल भेलाक बाद,दिल्ली विश्वविद्यालय मे नर्सिंग कॉलेजों केर कुल संख्या चारि भ जाएत।
 किछु समय पूर्व, न्यू फ्रेंडस कॉलोनी स्थित होली फैमिली नर्सिंग स्कूल, कॉलेज के रूप में सम्बद्धता के लेल आवेदन देने छल। एकर बाद साइंस फैकल्टी मे एक कमेटी बना देल गेलैक जे उपलब्ध सुविधा सभ केर निरीक्षण कएलक। कमेटी स्कूल केर आंतरिक संसाधन सं संतुष्ट भेल। उल्लेखनीय जे एखन धरि दिल्ली विश्वविद्यालय मे तीनटा नर्सिंग कॉलेज-लेडी हार्डिंग, राजकुमारी अमृतकौर कॉलेज ऑफ नर्सिंग आर यूसीएमएस छैक। होली फैमिली के एहि मे जुड़लाक पछाति, एकर नाम होली फैमिली नर्सिंग कॉलेज भ जाएत।
 Subscribe to: Posts (Atom)